wickkiey/tamil-wikipedia-chunked huggingface dataset:
# பட்டினத்தார் புராணம்

**பட்டினத்தார் புராணம்** என்னும் நூல் 14-ஆம் நூற்றாண்டில் தோன்றியது. இதனை இயற்றியவர் யார் எனத் தெரியவில்லை. பூம்புகார்ச் சருக்கம், ஆட்கொண்ட சருக்கம், துறவுச் சருக்கம் என்னும் சருக்கப் பிரிவுகள் இதில் உள்ளன.  
##### இதில் கூறப்பட்டுள்ள கதை  
பட்டினத்தார் புகார் நகர வணிகர் குலத்தில் தோன்றியவர். திருவெண்காடு என்னும் ஊரில் வாழ்ந்து வந்தார். அதனால் திருவெண்காடர் என அழைக்கப்பெற்றார். இவர் செல்வ வளம் மிக்கவர். திருவிடைமருதூரில் வாழ்ந்து வந்த சிவசருமர் என்ற சிவவேதியா் திருமணம் செய்துகொள்ள பணம் இல்லாமல் வருந்தினார். இறைவன் ஓர் இளம்பிள்ளை உருவில் சிவசருமர் முன்னர்த் தோன்றித் தன்னை விற்றுப் பணம் பெற்றுக்கொள்ளும்படி கூறினார். சிவசருமர் விற்ற குழந்தையை ஆயிரம் பொன் கொடுத்து வாங்கி மருதவாணர் என்னும் பெயர் சூட்டித் திருவெண்காடர் வளர்த்துவந்தார். குழந்தை இறைவன் ஆதலால் திருவெண்காடர் இல்லத்தில் பல அற்புதங்கள் நிகழ்ந்தன.  
மருதவாணரைத் திருவெண்காடர் பெரிதும் மதித்துப் போற்றிவந்தார். உலகியல்பின் நிலையாமையைத் திருவெண்காடருக்கு உணர்த்த விரும்பிய மருதவாணர் ஒரு நாள் ஒரு காதறுந்த ஊசியையும் நூலையும் ஒரு பட்டுத்துணியில் சுற்றித் திருவெண்காடரிடம் கொடுக்கும்படிச் சொல்லிவிட்டு மறைந்தார். மருதவாணரைக் காணாமல் தேடிய திருவெண்காடர் அவர் தந்து சென்ற பொட்டலத்தைப் பிரித்துப் பார்த்துத் தன் செல்வமும் புகழும் இப்படிப்பட்டது என உணர்ந்து துறவு பூண்டார்.  
சுடுகாட்டுச் சாம்பல் குவியலின்மீது கோவண ஆண்டியாய் அமர்ந்திருந்த இவரை அந்த நாட்டு அரசன் சேந்தன் 'இந்தத் துறவுக் கோலத்தின் பயன் என்ன' என வினவியபோது, 'நீ நிற்க யாம் இருக்க' என விடை பகர்ந்தார். 'எனக்கு என்ன கட்டளை' என அரசன் சேந்தன் வினவினான். 'உன் மனம்போல் செய்க' எனப் பட்டினத்தார் விடையளித்தார்.  
பின்னர் இவர் பல இடங்களிலும் பிச்சை எடுத்து உண்டு வாழ்ந்துவந்தார். இவரது இந்தச் செயல் தமக்கு அவமானம் தருவதாக அவரது உறவினர்கள் கருதினர். அவரைக் கொல்லக் கருதி நஞ்சு ஊட்டிய அப்பம் ஒன்றை அவருக்குத் தந்தனர். இதனை உணர்ந்துகொண்ட பட்டினத்தார் 'தன் வினை தன்னைச் சுடும்' என்று கூறிவிட்டு அந்த அப்பத்தைத் தந்த அவரது கூரையில் செருகிவைத்தார். வீடு தீப்பற்றி எரிந்து சாம்பலானது.  
தாயார் இறந்தபோது சுடுகாட்டில் பாடிய பாடல்கள் - பலருக்கு உபதேசம் - திருவிடைமருதூரில் சிவபெருமானே தண்ணீர் கொண்டுவந்து தந்து இவரது தாகத்தைத் தீர்த்தது - சிவபெருமான் தன் காலை இவர் மார்பின்மீது வைத்தது - இப்படிப் பல நிகழ்வுகளுடன் கதை தொடர்கிறது. சிதம்பரம், தினைநகர், திருப்பாதிரிப் புலியூர், திருவதிகை, திருவெண்ணெய் நல்லூர், திருவண்ணாமலை முதலான இடங்களில் வழிபாடு செய்துகொண்டே பிச்சை எடுத்து உண்டு வாழ்ந்துவந்தார். காஞ்சியில் இவர் பிச்சை கேட்டபோது இவரைத் திருடர் என எண்ணிப் பலர் நையப் புடைத்தனர். பின்னர் உண்மை உணர்ந்து பணிந்தனர்.  
இறுதிக் காலத்தில் திருவொற்றியூர் வந்து தன்னை மணலில் புதைக்கும்படி செய்து இலிங்க உருவில் எழுந்தாராம். இங்கு இவரது சமாதி உள்ளது.
# பட்டினத்தார் புராணம்

#### வேறு வகையான கதைகள்

- **திருவெண்காட்டிகள் சரிதம்** என்னும் நூல் இந்தக் கதையை வேறு வகையில் கூறுகிறது. திருவிடைமருதூரில் வாழ்ந்த சிவநருமர், சுசீலை ஆகியோரின் மகனாகப் பிறந்தார்.
- தண்டபாணி தேசிகர் செய்த **புலவர் புராணம்** என்னும் நூல் மருதவாணர் பாணர் குலத்தவரால் மந்திர உபதேசம் பெற்றதாகக் குறிப்பிடுகிறது.
# பட்டினத்தார் புராணம்

#### காதற்ற ஊசி - பாடல்

:வாது உற்ற திண் புயர் அண்ணாமலையார் மலர்ப் பதத்தைப்
:போது உற்ற போதும் புகலும் நெஞ்சே இந்தப் பூதலத்தில்
:தீது உற்ற செல்வம் என்? தேடிப் புதைத்த திரவியம் என்?
:காது அற்ற ஊசியும் வாராது காண் உன் கடைவழிக்கே.
# பட்டினத்தார் புராணம்

### பத்திரகிாியாா்

பட்டினத்தாாின் சீடராக விளங்கியவா் பத்திரகிாியாா். இவர் உஜ்ஜையினி நாட்டு மகாராஜா. வடமொழியில் மட்டுமல்லாது தமிழிலும் புலமை பெற்றவா். சிருங்கார சதகம் பாடுவதில் வல்லவா். உஜ்ஜையினியில் பட்டினத்தாரைச் சந்தேகப்பட்டுச் சிறையில் அடைத்தாா். பின்னா்ப் பட்டினத்தாாின் அருமை உணா்ந்து அவரது சீடராக மாறினாா். ராஜா பா்த்ருஹாி என்ற இவரது பெயா் பத்திரகிாியாா் என மறுவியது.  
##### அடிக்குறிப்புகள்
# புற்றுக் கூற்றளவு

தயார்படுத்தப்படும் ஒரு புற்று நோயாளி]]
**புற்றுக் கூற்றளவு** (*tumour lethal dose*) என்பது புற்று நோய் கண்ட திசுக்களுக்கு கூற்றாய் (இறப்பதற்காய்) அமையும் கதிர் ஏற்பளவாகும். புற்று நோய் திசுக்களை முற்றும் அழிக்க சுமார் 60 முதல் 80 கிரே கதிர் ஏற்பளவு தேவைப்படும். புற்று கட்டிகளை அழிப்பதையும், நோயாளிகளின் வாழ்க்கைத் தரத்தினை உயர்த்துவதையும், அவர்களுடைய வாழ்நாட்களை அதிகப்படுத்துவதையும் குறிகோள்களாகக் கொண்டுள்ள அதேசமயம், புற்று வளரும் நல்ல திசுக்களை கதிர்வீச்சின் தீய விளைவுகளிலிருந்து பாதுகாக்க வேண்டியதும் அவசியமாகிறது. எனவே, புற்று செல்களுக்கு அதிக அளவு கதிர்வீச்சை அளிக்கக்கூடிய, ஆனால் சுற்றியுள்ள ஆரோக்கியமான திசுக்களை கதிர்வீச்சிலிருந்து பாதுகாக்கும், உயர்தர கருவிகள் பயன்படுத்தப்படுகின்றன.
# புற்றுக் கூற்றளவு

## கூற்றளவு 50/30

கூற்றளவு 50<sub>/30</sub> (lethal dose 50/30, **LD-50/30**) என்பது சோதனைக்காக எடுத்துக் கொண்ட ஒரு தொகுதி சிற்றுயிரிகளில் (எலி, முயல் போன்றனவற்றில்) 30 நாட்களில் 50 விழுக்காடு இறப்பதற்குத் தேவையான ஏற்பளவினைக் குறிக்கும். LD<sub>50</sub>/30 அல்லது LD<sub>50</sub>/60 போன்ற அளவுகள் சிகிச்சை எதுவுமில்லாமல் 30 அல்லது 60 நாட்களில் 50% இறப்பதற்குத் தேவையான ஏற்பளவினைக் குறிக்கும். 60 நாட்களுக்கு மேல் உயிருடன் இருக்கும் உயிரினங்கள் உயிர்வாழும் சாத்தியக்கூறுகள் இருப்பதால் இவ்வளவுகள் உடநல இயற்பியலில் பயன்படுத்தப்படுகிறது. ஒவ்வொரு உயிரினத்திற்கும் கூற்றளவு மாறுபடும். கதிர்வீச்சின் தாக்கம் ஒவ்வொரு உயிரினத்திலும் எவ்வாறுள்ளது என அறிய இது உதவுகிறது.  
பொதுவாக LD 50/30 இன் அளவு 400 முதல் 450 ரெம் (4 முதல் 5 சீவெர்ட்) ஆக இருக்கும். LD 50/60 அண்ணளவாக 2.5 முதல் 3 கிரே ஆகும்.
# புற்றுக் கூற்றளவு

## சில உயிரினங்களுக்கு கூற்றளவு 50<sub>/30</sub>

- குரங்கு 5 கிரே
- மனிதன் 4--6 கிரே
- எலி 6--7 கிரே
- தவளை 7 கிரே
- ஆமை 15 கிரே
- நத்தை 100 கிரே
- அமீபா 1000 கிரே
# புற்றுக் கூற்றளவு

## குறைகூற்றளவு

புற்று நோய் வளரும் நல்ல திசுக்களிலும் புற்றுநோய் கண்ட திசுக்களை அடுத்தும் காணப்படும் நல்ல திசுக்களும் கதிர்மருத்துவத்தின் போது கதிர்வீச்சினை ஏற்கின்றன, இதனால் அவை சேதமுறலாம். இது குறை கூற்றளவு (*sublethal dose*) எனப்படும். இந்த அளவு கூற்றளவினை விடக் மிக்க குறைவானது. சேதம் 2-3% ஆகவே இருத்தல் வேண்டும். போதுமான கால இடைவெளி, நல்ல உயிர் சத்து, ஆற்றல் கொடுக்கப்பட்டால், இந்த சேதப்படுத்தப்பட்ட உயிரணுக்கள சேதத்தினை முழுதும் சமாளித்து நல்ல நிலைக்கு வந்துவிடக்கூடும். ஆனால் சேதம் சரிசெய்யப்படும் முன், மேலும் அதிக சேதம் கதிர் வீச்சினால் ஏற்படுமானால், அதுவே கூற்றளவாக மாறும். குறைகூற்றளவு சரிசெய்யப்படுவதின் அரைப் பொழுது (Recovery Half Life) பொதுவாக ஒரு மணி நேரமாகும்.
# நடுகுப்பம்

**நடுகுப்பம்** என்பது தமிழ்நாடு, கடலூர் மாவட்டம், பண்ருட்டி வட்டத்தில் அமைந்துள்ள ஒரு சிற்றூர். நடுகுப்பம் என்ற பெயரில் வேறு சில ஊர்களும் உள்ளன. அதனால் இந்த ஊரைக் குறிப்பிட வல்லம் நடுகுப்பம் என்று குறிப்பிடுவது வழக்கம். இந்த ஊரைச் சுற்றிலும் வல்லம், கீழக்குப்பம், மேட்டுகுப்பம், பாப்பங் கொல்லை ஆகிய ஊர்கள் உள்ளன. இந்த ஊர்களுக்கு நடுவில் அமைந்துள்ளதால் நடுகுப்பம் ஆயிற்று.
# நடுகுப்பம்

## மக்கள்

இங்கு ஏறக்குறைய 500 குடும்பங்கள் உள்ளன. இதில் 5 சலவை தொழிலாளர் குடும்பங்களும், 3 செட்டியார் குடும்பங்களும் உள்ளன. இது தவிர மற்ற குடும்பங்கள் அனைத்தும் வன்னியர் குடும்பங்கள்.
# நடுகுப்பம்

## தொழில்

இங்கு வேளாண்மையே முக்கிய தொழில். இந்தியா விடுதலை அடைந்த காலத்தில் புன்செய் தானியங்களான கம்பு, கேழ்வரகு, கொள்ளு, வரகு, தினை, சாமை, துவரை, கடலை, எள்ளு, தட்டை பயறு, உளுந்து ஆகியவை பயிரிடப்பட்டன. சில ஆண்டுகளில் மழை சரியாக பெய்யாவிட்டால் அந்த ஆண்டு மக்கள் வறுமையில் வாடினர். சிறிதளவு பயிரிடப்பட்டு வந்த முந்திரி வெளிநாடுகளுக்கு ஏற்றுமதி செய்து வெளிநாட்டு செலாவணி ஈட்டத் தொடங்கிய பின் புன்செய் தானியங்கள் பயிரிடுவதைத் தவிர்த்து முந்திரியை பயிரிட தொடங்கினர்.  
முந்திரி பங்குனி, சித்திரை, வைகாசி ஆகிய மூன்று மாதங்களில் அறுவடை நடை பெறும். மற்ற மாதங்களில் முந்திரி சார்ந்த கொட்டை உடைத்தல், முந்திரி பருப்பின் மீதுள்ள தோலை உரித்தல்,தரம் பிரித்தல் போன்ற வேலைகளில் மக்கள் ஈடுபட்டு சம்பாதிப்பர். வியாபாரிகள் நவீன இயந்திரத்தின் மூலம் பருபபை பக்குவம் செய்து வெளிநாடுகளூக்கு ஏற்றுமதி செய்கின்றனர். 2011 ல் வீசிய தானே புயலில் சுமார் 30 ஆண்டுகள் வயதான நன்கு காய்க்கும் முந்திரிகள் அனைத்தும் புயலால் வேருடன் பிடுங்கி எறிந்து விட்டது. எஞ்சிய மரங்கள் தண்டு துளைப்பான் பூச்சிகளால் பட்டு போயிற்று.
# நடுகுப்பம்

## நீர் ஆதாரம்

இங்கு சுமார் 600 அடிக்குக் கீழ் தான் நீர் உள்ளது. ஊருக்கு நடுவில் ஒரு குளம் உள்ளது. இதை சக்கரை குளம் என அழைக்கின்றனர். பெயருக்கு ஏற்ப அக்குளம் இல்லை அதை குட்டை என்றே அழைக்கின்றனர். அக்குட்டையில் துணி துவைப்பது மாடுகளை குளிப்பாட்டுவது, மக்கள் குளிப்பது, வீட்டு விலக்கான பெண்களும் கூட அதில்தான் குளிப்பார்கள். இந்த ஊரைச் சேர்ந்த வடிவேல் படையாச்சி ஊராட்சி ஒன்றியத் தலைவராக இருந்த காலத்தில் இங்கு ஆழ்துளை கிணறு அமைத்து மேல்நிலை தொட்டி மூலம் குடிநீர் வழங்கப்பட்டது. அக்குடிநீர்த் தொட்டியை அப்போது காங்கிரஸ் கட்சி ஆட்சியில் மந்திரியாக இருந்த கக்கன் 1963 இல் திறந்து வைத்தார்.
# நடுகுப்பம்

## கல்வி

நாடு விடுதலை அடைந்த காலத்தில் மக்கள் சுமார் 2 சதவீதம் பேர் மட்டுமே எழுத்தறிவு பெற்றிருந்தனர். வல்லம் கிராமத்தைச் சேர்ந்த ஆசிரியர் ஒருவர் இங்கு ஒரு உதவிபெறும் தொடக்கப்பள்ளியை நடத்திவந்தார். பஞ்சாயத்து யூனியன் மூலம் நடுநிலைப்பள்ளி திறக்கப்பட்டது. மருத்துவர்கள், ஆசிரியர்கள், கிராம நிர்வாக அலுவர்கள் ஆகிய பணிகளில் பலர் உள்ளனர்.
# நடுகுப்பம்

## கோவில்கள்

ஊரின் நடுவே மாரியம்மன் கோவில் உள்ளது. ஆடி மாதத்தில் சாகை வார்த்தல் (கூழ் வார்த்தல்) நடைபெறும். தை மாதத்தில் கருநாள் அன்று தொடங்கி கன்னி ஆட்டம் நடைபெறும்.  
ஏரிக்கு அருகில் திரௌபதி அம்மன் கோவில் அமைந்துள்ளது. சித்திரை மாதத்தில் செவ்வாய் கிழமையில் கொடியேற்றம் நடைபெறும். 18 நாட்கள் உற்சவம் நடைபெறும். பகாசூரன் சோறு படைத்தல், அர்ச்சுனன் திருமணம் போன்ற நிகழ்ச்சிகளும், கடைசி 3 நாட்களில் தெருக்கூத்தும் நடைபெறும். 18 ம் நாளில் காலையில் அரவான் கடபலியும் மாலையில் அக்கினி மிதித்தலும் நடைபெறும்.  
ஊரிலுள்ள பங்காளி உறவுமுறை குடும்பங்கள் குலதெய்வங்களை தங்கள் நிலங்களில் வைத்து வழிபடுகின்றனர். வீரகம்பத்து அய்யனார் கோயில், பெரியாண்டவன் கோயில், வீரன் கோயில், அரசியம்மன் வீரன் கோயில்களும் இவ்வூர்மக்களுக்கு குலதெய்வங்களாக உள்ளன  
தெருக்கள்
1.கிழக்கு தெரு
2.மேற்கு தெரு
3.தெற்கு தெரு
4.மாம்பட்டான் தெரு
என நான்கு தெருக்கள் இவ்வூரில் உள்ளன.
# ஒலிங்கிட்டோ

** ஒலிங்கிட்டோ** (Olinguito) என்பது 2013 ஆம் ஆண்டு கண்டுபிடித்து அறிவியல் முறைப்படி நிறுவப்பட்ட ஒரு புதிய ஊனுண்ணி பாலூட்டி விலங்குஇனமாகும். இவ்விலங்கு தென்னமெரிக்காவில் ஈக்குவெடோர், கொலம்பியா ஆகிய நாடுகளில் உள்ள பனிமூட்டக் காடுகளில் காணப்படுகின்ற இரவில் இரை தேடும் ஒரு சிறிய விலங்கு. இவ்விலங்கின் அறிவியல் பெயர் *பசாரிசியோன் நெபிலீனா* (Bassaricyon neblina) என்பதாகும். இவ்விலங்கின் பெயர் எசுப்பானிய மொழியில் *சிறிய ஒலிங்கோ* (olingo) என்பதாகும். இவ்விலங்கு பசாரிசியோன் பேரினத்தைச் சேர்ந்த ஒன்று. இப்பேரினம் "முன்னையநாய்" எனப்பொருள்படும் புரோசியோனிடே (Procyonidae) குடும்பத்தைச் சேர்ந்தது. புரோ என்பது முன்பு என்றும் சியோன் (cyon) என்பது நாய் என்றும் கிரேக்க மொழியில் பொருள்படும். இந்த புரோசியோனிடே குடும்பத்தில் அமெரிக்காவில் மட்டுமே காணப்படும் இராக்கூன் முதலான விலங்குகள் உள்ளன. இந்தப் புதிய விலங்காகிய ஒலிங்கிட்டோவின் கண்டுபிடிப்பை ஆகத்து 15, 2013 அன்று அறிவித்தார்கள்
# ஒலிங்கிட்டோ

## விளக்கம்

இந்த ஒலிங்கிட்டோ விலங்கு ஒலிங்கோ (olingo), கிங்கச்சூ (kinkajou) ஆகிய விலங்குகளில் இருந்து வேறானது. இதன் சராசரி எடை 1.1 கிலோ கிராம். இவ்விலங்கு அனைத்துண்ணி ஆனால் பெரும்பாலும் கனிகளையும், பூச்சிகளையும் தேனையும் உண்கின்றன.
வில் ஈக்குவடோர், கொலம்பியா ஆகிய நாடுகளில் மேற்கே உள்ள மனிமூட்ட மழைக்காடுகளில் வாழ்கின்றன இவை.]]
# ஒலிங்கிட்டோ

## கண்டுபிடிப்பு

இக்கண்டுபிடிப்பை ஆகத்து 15, 2013 அன்று சுமித்ஃசோனிய தேசிய இயற்கை வரலாற்றுக் கண்காட்சியகத்தின் பாலூட்டித் தொகுப்பின் பொறுப்பாளர் கிறித்தோஃபர் ஃகெல்கென் என்பாரும், ஒலிங்கோ விலங்கின் சிறப்பறிவாளரான உரோலன்டு கேசு (Roland Kays ) என்பாரும் அவருடைய உடனுழைப்பாளர்களும் அறிவித்தனர்.. ஃகெல்கன் சிக்காகோ ஃபீல்டு அருங்காட்சியகத்தில் மறைந்து கிடந்த இந்த விலங்கின் பழைய சேமிப்புகளில் இருந்து மரபணு (டி.என்.ஏ) சோதனைகள் செய்து புதிய விலங்கு என்று உறுதிப்படுத்தினார்  
இந்தக் கண்டுபிடிபே கடந்த 35 ஆண்டுகளில் அமெரிக்கக் கண்டங்களில் கண்டுபிடித்த முதல் ஊனுண்ணி வகுப்பைச் சேர்ந்தது ஆய்வாளர்கள் இது வேறு தனியான உயிரினம் என்று அறியாமல் ஒலிங்கோவுடன் சேர்த்து இனப்பெருக்கம் செய்ய முயன்று தோற்றனர்
# செல்லையா பொன்னத்துரை

**செல்லையா பொன்னத்துரை** (*Selliah Ponnadurai*, 25 ஏப்ரல் 1935 – 15 ஆகத்து 2013) என்பவர் இலங்கையின் துடுப்பாட்ட நடுவர் ஆவார். இவர் 1985 முதல் 1993 வரை மூன்று தேர்வுத் துடுப்பாட்ட ஆட்டங்களிலும், 1983 முதல் 1993 வரை எட்டு ஒருநாள் போட்டிகளிலும் நடுவராகப் பணியாற்றியுள்ளார்.  
இலங்கை 1985 ஆம் ஆண்டில் இந்திய அணிக்கு எதிராக விளையாடி வெற்றி பெற்ற முதலாவது தேர்வுப் போட்டியின் நடுவராக பொன்னத்துரை பணியாற்றியிருந்தார். நடுவர் பியதாச வித்தானகமகேயுடன் இணைந்து கொழும்பில் இலங்கை அணி விளையாடிய இரண்டாவது தேர்வுப் போட்டியில் நடுவராகப் பணியாற்றியிருந்தார். இப்போட்டியில் இலங்கை 149 ஓட்டங்களால் வெற்றி பெற்றது.
# சார்ல்ஸ் தாம்சன் ரீசு வில்சன்

**சார்ல்சு தாம்சன் ரீஸ் வில்சன்** (*Charles Thomson Rees Wilson*, 14 பெப்ரவரி 1869 – 15 நவம்பர் 1959) என்பவர் இசுக்கொட்லாந்தைச் சேர்ந்த இயற்பியலாளரும், வானிலையாளரும் ஆவார். முகிலறையைக் கண்டுபிடித்தமைக்காக 1927 ஆம் ஆண்டிற்கான இயற்பியலுக்கான நோபல் பரிசு இவருக்குக் கிடைத்தது.
# சார்ல்ஸ் தாம்சன் ரீசு வில்சன்

## வாழ்க்கைச் சுருக்கம்

வில்சன் இசுக்கொட்லாந்தில் மிட்லோத்தியன் என்ற ஊரில் ஜோன் வில்சன், அன்னி கிளர்க் ஆகியோருக்குப் பிறந்தவர். தந்தை ஒரு விவசாயி. 1873 ஆம் ஆண்டில் தந்தை இறக்கவே, இவரது குடும்பம் மான்செஸ்டருக்கு இடம்பெயர்ந்தது. ஓன்சு கல்லூரியில், உயிரியல் பட்டப் படிப்பை மேற்கொண்டார். பின்னர் கேம்ப்ரிட்ச், சிட்னி சசெக்சு கல்லூரியில் இயற்பியல், வேதியியல் ஆகிய பாடங்களைக் கற்றார்.  
பின்னர் இவர் வானிலையியலில் விருப்பம் கொண்டு, 1893 இல் முகில் மற்றும் அதன் இயல்புகளை ஆராய்ந்தார். பென் நெவிசு என்ற இடத்தில் உள்ள வானியல் அவதான நிலையத்தில் பணியாற்றும் போது முகில்த் தோற்றம் பற்றி அவதானித்தார். இதனை அவர் பின்னர் கேம்பிரிட்சில் உள்ள ஆய்வுகூடத்தில் சிறிய அளவில் அடைக்கப்பட்ட கலன் ஒன்றில் ஈரப்பதன் கொண்ட வளிமம் மூலம் சோதித்தார். பின்னர் அயனிகளாலும், கதிர்வீச்சினாலும் ஏற்படக்கூடிய முகிற்சுவடுகளை அவதானித்தார். தனது முகிலறை கண்டுபிடிப்புக்காக இவருக்கு 1927 ஆம் ஆண்டில் நோபல் பரிசு அறிவிக்கப்பட்டது.
# குயிலி (கதாபாத்திரம்)

**குயிலி** (*Kuyili*) என்பவர் பதினெட்டாம் நூற்றாண்டில் பிரித்தானியக் கிழக்கிந்தியக் கம்பெனிக்கு எதிராக ஆயுதம் ஏந்திப் போராடிய பெண் போராளி எனப்படும் ஒரு கற்பனை பாத்திரம் ஆகும். இவர் இருந்ததற்கான சான்றுகள் வரலாற்றில் இல்லை என ஆய்வாளர்கள் கூறுகின்றனர். இவர் குறித்த கதைகள் ஜீவபாரதி எழுதிய *வேலு நாச்சியார்* என்ற புதினத்தை அடிப்படையாக கொண்டவை.
# குயிலி (கதாபாத்திரம்)

## இவர் பற்றிய கதைகள்

சிவகங்கை மன்னர் முத்துவடுகநாதரை ஆங்கிலேய அரசாங்கம் சுட்டுக்கொன்ற பின்னர், 8 ஆண்டுகள் அவர் மனைவி வேலு நாச்சியார் தலைமறைவாக இருந்தார். அப்போது ஆங்கிலேயர்களுக்காக உளவு பார்த்த வெற்றிவேல் என்பவரை குயிலி குத்திக் கொன்றார். அதனால் வேலுநாச்சியார் தனது மெய்க்காப்பாளராக குயிலியை நியமித்தார்.  
குயிலி வேலுநாச்சியாரின் போர்படையில் பெண்கள் படைக்குத் தலைமையேற்றார். வெள்ளையரை எதிர்த்துப் போரிடும் போது சிவகங்கை அரண்மனையில் வெள்ளையரின் ஆயுதக்கிடங்கில் குயிலி தன் உடலில் எண்ணை பூசி ஆயுதக்கிடங்கில் புகுந்து தன்னைத்தானே தீவைத்துக்கொண்டு ஆயுதக்கிடங்கை அழித்தார். என்பது போன்ற கதைகள் உலவுகின்றன.
# குயிலி (கதாபாத்திரம்)

## சர்ச்சைகள்

இவர் ஒரு கற்பனையான பாத்திரமென்று தகுந்த ஆதாரங்களுடன் நிருவப்பட்ட ஒப்பனைகளின் கூத்து எனும் குருசாமி மயில்வாகனன் எழுதியுள்ள நூல் வெளி வந்து சர்ச்சையை ஏற்படுத்தியது.  
இவரது சமூகம் குறித்து மாறுபட்ட கருத்துக்கள் கூறப்படுகின்றன. அதன் படி, இவர் மறவர் இனப் பெண்ணாக,
அருந்ததியர் இனப் பெண்ணாக, பறையர் இனப் பெண்ணாக, பலர் சொந்தம் கொண்டாடுகின்றனர்.
# படிமம்:Sir Muthu Coomaraswamy.jpg

மூலம்: http://www.coomaraswamy.com/
# படிமம்:Sir Muthu Coomaraswamy.jpg

## நியாயமான பயன்பாடு

The image linked here is claimed to be used under fair use as:
1. it is a historically significant photo of a famous individual;
1. the photo is only being used for informational purposes.
# கோர்னு உலங்கு வானூர்தி

**கோர்னு உலங்கு** (*Cornu helicopter*) என்பது 1907 இல் பிரான்சில் உருவாக்கப்பட்ட சோதனை உலங்கு வானூர்தியும், முதலாவது பறப்பு சுழற்சி இயக்க இறக்கைகள் கொண்ட வானூர்தியும் ஆகும். மிதி வண்டி உருவாக்குனர் போல் கோர்னுவினால் உருவாக்கப்பட்ட இது திறந்த சட்ட கட்டமைப்பினை வளைந்த உருக்கு குழாய்களைக் கொண்டு, பொறியையும் விமானியையும் மத்தியிலும், முடிவில் சுழலியையும் கொண்டது.
# கோர்னு உலங்கு வானூர்தி

## விபரம்

-
-
-
-
- Replica project website
- News item on ESTACA website
# சி. குமாரசுவாமி

**சின்னப்பா குமாரசுவாமி** (*Chinnappa Coomaraswamy*, 25 ஆகத்து 1887 - )இலங்கைத் தமிழ் குடிமுறை அரசுப் பணியாளரும். தூதுவரும், முன்னாள் மேலவை உறுப்பினரும் ஆவார்.
# சி. குமாரசுவாமி

## தொடக்க வாழ்க்கை

குமாரசுவாமி 1887 ஆகத்து 25 இல் பிறந்தவர். யாழ்ப்பாணம், ஐயனார்கோவிலடியைச் சேர்ந்தவர். இலங்கையின் “விடுதலைச் சட்டம்" 1947 ஆம் ஆண்டு மூதவையில் விவாதிக்கப்பட்ட போது சட்டமூலத்திற்கு ஆதரவாக 21 பேரும், எதிராக 5 பெரும் வாக்களித்திருந்தனர். அதை ஆதரித்து வாக்களித்த ஒரே தமிழர் சின்னப்பா குமாரசுவாமி.  
1950 முதல் 1955 வரை இந்தியாவுக்கான இலங்கைத் தூதராக புது தில்லியில் பணியாற்றினார்.
# புதுமைப் பதக்கம்

**புதுமைப் பதக்கம்** அல்லது **அற்புதப் பதக்கம்**(; ), என்பது கழுத்தில் அணியும், தூய அமலோற்பவ அன்னையின் உருவம் பொதிந்துள்ள ஒருவகை பதக்கமாகும். இதன் வடிவமைப்பு தூய கத்தரீன் லபோரேவுக்கு தூய கான்னி மரியா தாமே காட்சிகள் வழியாக வெளிப்படுத்தியதாக நம்பப்படுகின்றது. இதன் முதல் வடிவம் ஆட்ரியன் வாசேத் என்னும் பொற்கொல்லரால் வடிவமைக்கப்பட்டது.  
கத்தோலிக்க திருச்சபையின் அடிப்படை நம்பிக்கையில் இது ஒன்றாக ஏற்கப்படுவதில்லை என்றபோதிலும், பல கத்தோலிக்கர்கள் இப்பதக்கத்தை அணிவதால், மரியாவின் பரிந்துரையினால் பல நன்மைகளும் கடவுளின் அருளும் கிட்டுவதாக நம்புகின்றனர். இறக்கும் தருவாயில் கூட ஒருவர் மனம்மாற இப்பதக்கம் உதவும் என நம்பப்படுகின்றது.
# புதுமைப் பதக்கம்

## பதக்கம் அருளப்பட்ட காட்சி

1830ம் ஆண்டு நவம்பர் 27ம் தேதி திருவருகைக்கால முதல் ஞாயிறுக்கு முந்தைய சனிக்கிழமையாகும். அன்று மாலை 5.30 மணிக்கு அருள்சகோதரிகள் அனைவரும் ஆலயத்தில் மாலை செபத்திற்காகக் கூடியிருந்த போது காத்ரீனுக்கு அன்னைமரியா தோன்றினார் என நம்பப்படும் இந்தக் காட்சி 1830ம் ஆண்டுக்கும் 1831ம் ஆண்டுக்கும் இடைப்பட்ட காலத்தில் மேலும் சுமார் ஆறு தடவைகள் இடம் பெற்றது.
# புதுமைப் பதக்கம்

## பதக்கத்தின் அமைப்பு

ஆன்னை மரியா உலக உருண்டையின் மீது நின்று கொண்டிருப்பது போன்றும், அவரை சுற்றி முட்டை வடிவத்தில் தங்கநிற எழுத்துகளில் “*பாவமின்றி உற்பவித்த ஓ மரியாவே, உம்மைத் தேடிவரும் எங்களுக்காக வேண்டிக் கொள்ளும்*” என்று எழுதப்பட்டிருக்கும். இதன் பின்புறம் மரியாவைக்குறிக்கும் M மற்றும் யேசுவின் சிலுவை ஆகியவையின் கூட்டுக்குறியும், அதனடியின் மரியாவின் மாசற்ற இதயமும், இயேசுவின் இதயமும் சித்தரிக்கப்படும். இவையனைத்தையும் சுற்றி பன்னிரு வின்மீன்கள் இருக்கும்.
# கான் சாகிப்

**கான் சாகிப்** (en: Khan Sahib) என்பது இந்தியாவைப் பிரித்தானிய கிழக்கிந்திய நிறுவனம் அடிமைப்படுத்தி ஆட்சி செய்த காலகட்டத்தில் ஆங்கிலேயர்களுக்குத் துணை புரிந்த சிறந்த உள்ளூர் ஆட்சியாளர்களுக்கு ஆங்கிலேயர்களால் வழங்கப்பட்ட ஒரு விருது ஆகும். *கான்* என்றால் தலைவர் அல்லது தளபதி என்றும், *சாகிப்* என்றால் முதன்மை அல்லது தலைமை என்றும் பொருள். *கான் சாகிப்* என்றால் முதன்மைத் தலைவர் அல்லது தலைமைத் தளபதி எனப் பொருள் கொள்ளலாம்.
# கான் சாகிப்

## இவற்றையும் காண்க

மருதநாயகம்
# மரபுக்குறியீடு

மூலக்கூறு ஒன்றின் பகுதியாக இருக்கும் முக்குறியங்களின் (Codon) தொடர். ஒவ்வொரு முக்குறியமும், ஒரு அமினோ அமிலத்தைப் பிரதிநிதித்துவப்படுத்தும் மூன்று நியூக்கிளியோட்டைடுக்களைக் கொண்டிருக்கின்றது. நியூக்கிளியோட்டைடுக்கள், அவற்றிலிருக்கும் வெவ்வேறு நைதரசன் கொண்ட தாங்கிகளின் (nitrogenous bases) முதல் எழுத்துக்களான A, U, G, C என்ற எழுத்துக்களால் அடையாளப்படுத்தப்படுகின்றன. செய்திகாவும் ஆர்.என்.ஏ யிலிருக்கும் U (யூராசில்) க்குப் பதிலாக டி.என்.ஏ யில் T (தைமின்) காணப்படும்.]]  
**மரபுக்குறியீடு** (Genetic code) என்பது உயிரணுக்களில் காணப்படும் மரபியல் கூறுகளான டி.என்.ஏ யில், அல்லது ஆர்.என்.ஏ யில் காணப்படும், உயிரினங்களுக்குத் தேவையான புரதங்களைக் கட்டமைக்கும் அமினோ அமிலங்களை மொழிபெயர்ப்புச் செய்யத் தேவையான தகவல்கள் உடைய நியூக்கிளியோட்டைடுக்களின் வரிசையைக் கொண்ட தொகுப்பாகும். இதுவே உயிரினங்களில் இருக்கும், மரபியலுக்கு அடிப்படையான உயிர்வேதியியல் தகவலாகும். இந்த மரபுக்குறியீட்டில் இருக்கும் நியூக்கிளியோட்டைடு வரிசையில், ஒவ்வொரு அமினோ அமிலத்தையும் குறியீடு செய்யக்கூடிய, தொடர்ந்து வரும் மூன்று நியூக்கிளியோட்டைடுக்கள் இணைந்து ஒரு முக்குறியம் (Codon) எனப்படும். குறிப்பிட்ட ஒழுங்கில் வரிசையாக்கப்பட்டுள்ள முக்குறியங்கள் குறியாக்க வரிசை (Coding sequence) எனப்படும். இந்த குறியாக்க வரிசையில், புரதங்களை ஆக்குவதற்கான தகவல்கள் ஒழுங்குபடுத்தப்பட்டிருக்கும். ஒரு புரதத்தையோ அல்லது அதன் ஒரு பகுதியையோ உருவாக்க உதவும் குறியாக்க வரிசையைக் கொண்டுள்ள டி.என்.ஏ யின் குறிப்பிட்ட பகுதியினாலான அலகே மரபணு ஆகும்.  
டி.என்.ஏ. யில் இருக்கும் இத்தகைய குறியாக்க வரிசைகள், அதே ஒழுங்கில் செய்திகாவும் ஆர்.என்.ஏ. க்களில் (Messenger RNA) பிரதியெடுக்கப்பட்டு, இரைபோசோமிற்கு எடுத்துச் செல்லப்படும். அங்கே இடம்மாற்றும் ஆர்.என்.ஏ. க்களால் (Transfer RNA) காவி வரப்படும், தொடர்புடைய அமினோ அமிலங்கள் இனங்காணப்பட்டு, குறிப்பிட்ட ஒழுங்கில் வரிசைப்படுத்தப்பட்டு, ஒன்றுடனொன்று இணைக்கப்படும். இந்த இனங்காணும் செயல்முறைக்கு இடம்மாற்றும் ஆர்.என்.ஏ க்களில் உள்ள எதிர் முக்குறியங்களே (anti codon) உதவும். இவ்வாறு இணைக்கப்படும்போது, அவை அமினோ அமில வரிசை (Amino acid sequence) எனப்படும். இவ்வாறு வெவ்வேறு ஒழுங்கில் இணைக்கப்படும் அமினோ அமில வரிசைகள் வெவ்வேறு புரதங்களை ஆக்க உதவும்.
# ராய்ச்சூர்

**ராய்ச்சூர்** என்பது இந்திய மாநிலமான கர்நாடகாவில் அமைந்துள்ள நகராட்சி. இது ராய்ச்சூர் மாவட்டத்தின் நிர்வாக மையமும் தலைநகரமும் ஆகும். இது பெங்களூருவில் இருந்து 409&nbsp;கி.மீ தொலைவில் உள்ளது.
# ராய்ச்சூர்

## வரலாறு

ராய்ச்சூர் அரசராட்சிக் காலத்தில் பாமினியர்கள், விஜயநகர ஆட்சிகளின் கீழ் இருந்துள்ளது. இங்குள்ள ராய்ச்சூர் கோட்டை புகழ் பெற்றது?.
பாரசீகம், அரபி, கன்னடம், பிராகிருதம், சமசுகிருதம் ஆகிய மொழிகளில் எழுதப்பட்ட கல்வெட்டுகள் இங்குள்ளன. மௌரியப் பேரரசு முதல் இசுலாமியர் ஆட்சிக் காலம் வரையிலுமான கல்வெட்டுகள் காணப்படுகின்றன.
# ராய்ச்சூர்

## தட்பவெப்பம்

கன்னடம் முதன்மை மொழியாக உள்ளது. தெலுங்கு, உருது, இந்தி மொழி பேசுவோரும் உள்ளனர். வேளாண்மை முக்கியத்
தொழிலாக விளங்குகிறது. அரிசி, பருத்தி ஆகியனவற்றினை அதிகளவில் விளைவிக்கின்றனர்.
# ராய்ச்சூர்

## போக்குவரத்து

பெங்களூரு, மும்பை, ஐதராபாத் நகரங்களுக்கு பேருந்து வசதிகள் உள்ளன. உள்ளூர் பயணத்திற்கு அதிகளவில் ஆட்டோ ரிக்சாக்கள் உள்ளன. பெங்களூரு, மும்பை, தில்லி, சென்னை, ஐதராபாத், அகமதாபாத், திருவனந்தபுரம், கன்னியாகுமரி (பேரூராட்சி), புனே, போப்பால் ஆக்ரா. ஆகிய நகரங்களுக்கு ரயில் சேவைகள் உள்ளன.
# ஆவேரி

**ஆவேரி** என்பது இந்திய மாநிலமான கர்நாடகாவில் உள்ள நகரங்களுள் ஒன்று. இது ஆவேரி மாவட்டத்தின் தலைநகராகும்.
இந்த ஊரின் பெயர் பாம்பின் இடம் என்று பொருள்படும் கன்னடச் சொற்களான ஹாவு, கேரி என்பதில் இருந்து தோன்றியது. இங்கு ஏலக்காய் தோட்டம் உள்ளது இது ஹூப்ளி, தாவண்கரே நகரங்களுக்கு இடையில் உள்ளது.
# ஆவேரி

## வரலாறு

இது முற்காலத்தில் மேலைச் சாளுக்கியர்களின் ஆட்சிக்கு உட்பட்டிருந்தது. கதம்ப வம்சத்தினரும், போசள அரசர்களும் சில காலத்திற்கு இப்பகுதியை ஆண்டனர்.
# சிக்கபள்ளாப்பூர்

**சிக்கபள்ளாப்பூர்** என்பது கர்நாடகாவில் உள்ள சிக்கபள்ளாப்பூர் மாவட்டத்தின் தலைநகரம். மோக்சகுண்டம் விசுவேசுவரய்யா என்னும் அறிஞர் இவ்வூருக்கருகில் பிறந்தார். இவரின் நினைவாக கட்டப்பட்ட தொழில் நுட்பக் கழகம் இங்குள்ளது. கன்னடத்தில் *சிக்க* என்றால் சிறிய என்று பொருள். பள்ளா என்றால் தானியங்களை அளக்க உதவும் ஒரு அளவை முறையாகும். முற்காலத்தில் இவ்வூரில் தானியங்கள் அளக்கப்பட்டதால் இப்பெயர் பெற்றது என்பர். ஐதர் அலியின் ஆட்சிக்கு உட்பட்டிருந்தது.
நந்திமலை, ஸ்கந்தகிரி ஆகியன அருகில் அமைந்துள்ளன.
# ஏற்பு குணக எண்

எக்சு மற்றும் காமாக் கதிர்கள் ஒரு ஊடகத்தின் வழியாக செல்லும் போது அதன் ஒரு பகுதி ஊடகத்தில் ஏற்றுக் கொள்ளப்படுகிறது. ஒருபகுதி ஊடுருவிச் செல்கிறது. இது ஊடகத்தினையும் கதிரின் அலைநீளத்தையும் பொறுத்திருக்கிறது. ஊடகத்தின் வழியாகச் சென்று வெளிப்படும் கதிரின் செறிவு I என்றும் அக்கதிரின் ஆரம்பச் செறிவு I<sub>0</sub> என்றும் கொண்டால்:  
:<math>I = I_{0} \, e^{-\mu \, x},</math>  
μ என்பது **ஏற்பு குணக எண்** (Linear Absorption coefficient ) ஆகும். x என்பது ஊடகத்தின் தடிமனளவாகும். இது **செறிவு குறைதல் குணக எண்** (Linear Attenuation coeffficient) என்றும் அறியப்படும். x செ.மீட்டரில் அளவிடப்பட வேண்டும். μ என்பதின் அலகு /செ.மீ. அல்லது செ.மீ.<sup>−1</sup>.ஆகும்.  
ஓர் எளிய எடுத்துக்காட்டு மூலம் விளங்கிக்கொள்ளமுடியும்.2000 எக்சு கதிர் ஒளியன்கள் ஒரு சென்டி மீட்டர் கனமுடைய ஊடகம் வழி சென்று 1000 ஒளியன்கள் மட்டுமே வெளிப்படுவதாகக் கொள்வோம்.மேலே சுட்டிய சமன்பாட்டின் படி ,ஏற்புக் குணக எண்ணின் மதிப்பு 0.693/ செ.மீ என்றாகிறது  
சில நேரங்களில் ஏற்புக் குணக எண்ணினை நீளத்திற்கு இவ்வளவு என்பதனைவிட, அலகு பரப்பிற்கு இவ்வளவு கிராம் என்று கொடுப்பது விரும்பப் படுகிறது. ஏற்கும் பொருளின் மொத்த நிறையினைவிட அலகுபரப்பின் நிறையினை இது குறிக்கிறது. gm/cm<sup>2</sup>. பரப்பு-நிறை (area mass) என்பது ஒரு அலகு பரப்பின் மேல் உள்ள ஒரு கிராம் நிறையாகும்.
# அரேனியசுக் கோட்பாடு

மின்பகுபொருள் (அமிலம், உப்பு, உப்புமூலம்) நீரில் கரைக்கப்படும் போது அதன் பெரும்பகுதி மூலக்கூறுகள் நேர் மற்றும் எதிர் அயனிகளாகத் தானே பிரிந்து விடுகின்றன. இந்நிலையில் இக்கரைசல்களுக்கு ஒரு புற மின்னழுத்த வேறுபாடு செலுத்தப்பட்டால் நேர் மின்முனையை நோக்கி, எதிர்அயனிகளும் எதிர்மின் முனையினை நோக்கி நேர்அயனிகளும் சென்று, புதிதாக எலக்டரான்களை ஏற்றோ அல்லது விடுத்தோ நடுநிலையை அடைகின்றன. இவ்வாறு நீர்மங்களில் மின்சாரம் பாய்கிறது. அயனிகள் பிரிவது அதிகரிப்பதால் சவ்வூடுபரவல் அழுத்தம் மாறுபடவும், கொதிநிலை ஏற்றமும், உருகு நிலை குறைவுபடவும் காரணமாய் அமைகின்றது. நீர்மம் ஆக்கப்படுவதைப் பொறுத்து அயனிகள் பிரிவது அமையும். மிகவும் அதிக நீர்மம் ஆக்கப்பட்ட நிலையில் பிரிதலும் முழுமைபெறும். இதுவே **அரேனியசுக் கோட்பாடு** (*Arrhenius theory*) ஆகும்.
# கதிரியக்க மாசு

**கதிரியக்க மாசு** (*Radioactive contamination*) என்பது விரும்பப்படாத, தேவையற்ற கதிரியக்க பொருட்கள் ஒருவரின் மீதோ அல்லது பிற பொருட்கள் மீதோ காணப்படுவதாகும். இது பொதுவாக அணுக்கரு மருத்துவத் துறை, காப்பிடப்படாத கதிரிக்கப் பொருட்களைக் கையாளும் ஆய்வுத்துறை, பயிர்த்துறை முதலிய துறைகளில் பணியிலுள்ளவர்கள் எதிர்கொள்ளும் எப்போதாவது நிகழும் நிலையாகும். இத்துறைகளில் மாசுபடுதல் என்றால் அது கதிரியக்க மாசுபடுதலையே குறிக்கும்.
# பண்டார மும்மணிக் கோவை

**பண்டார மும்மணிக்கோவை** என்பது குமரகுருபரர் இயற்றிய நூல்களில் ஒன்று. 17 ஆம் நூற்றாண்டில் தோன்றியது. பண்டாரம் என்னும் சொல் கருவூலத்தைக் கருவூலம் குறிக்கும். அக்காலத்தில் சைவ ஆசாரியர்களைப் பண்டாரம் என்று குறிப்பிட்டுவந்தனர். அரசுப் பொருளைப் பாதுகாக்கும் பண்டாரம் போலச் சைவ-நெறிகளைப் பாதுகாத்தவர்கள் பண்டாரம் எனப்பட்டனர்.  
தருமபுரம்புர ஆதீனம் நான்காம் பட்டத்தில் இருந்தவர் மாசிலாமணி தேசிகர். இவர் இந்த நூலின் ஆசிரியரான குமரகுருபரரின் குரு. இவரைப் போற்றி இந்த நூல் பாடப்பட்டுள்ளது. குருவின் கட்டளைப்படி குருபரர் புள்ளிருக்கு-வேளூர், தில்லை ஆகிய ஊர்களை வழிபட்டுவிட்டுத் தரும்புரம் மீண்டு இதனைப் பாடினார்.  
இந்த நூல் மும்மணிக்கோவை இலக்கண வழக்குப்படி காப்புச்செய்யுள் ஒன்றும் 30 பாடல்களும் கொண்டு அமைந்துள்ளன. இவை முறைப்படி வெண்பா, ஆசிரியம், கட்டளைக் கலித்துறைப் பாடல்களால் ஆனவை. இதில் உள்ள ஆசிரியப் பாக்கள் பொதுவாக அளவால் நீண்டவை. இந்த நூலின் பாடல்கள் சிறப்பாகச் சைவ சமய நெறிகளையும், ஆசிரியருடைய அருளையும் போற்றிப் பாடுகின்றன.
# பண்டார மும்மணிக் கோவை

## நூல் தரும் செய்திகள்

- மாசிலாமணி தேசிகர் தருமபுரம், கமலை என்னனும் திருவாரூர், மதுரை ஆகிய இடங்களிலிருந்த மடங்களில் தலைவராக விளங்கினார்.
- இவர் குடிலை என்னும் வயலில் அருள் என்னும் விதையை நட்டுக் கருணை என்னும் நீரைப் பாய்ச்சி வேதம் என்னும் மரத்தை வளர்த்தார். அதிலிருந்த தளிர், இலை, அரும்பு, பிஞ்சு, காய், முதலானவற்றைப் பலர் அவரவர் விருப்பம் போலப் பறித்துச் சென்றனர். ஆனால் சைவ சித்தாந்தம் என்னும் கனியைப் பறித்துச் சென்றவர் சிலரே.
- மாசிலாமணி என்னும் பெயரை, சிந்தாமணி, சிகாமணி, சூளாமணி என்னும் நூலின் பெயர்கள் நினைவு கொண்டு பாராட்டுகிறார்.
- சரியை, கிரியை, யோகம், போகம் என எண்ணாமலும், 'நாளைக்கு' என்று சொல்லாமலும் இன்றே அருள் செய்யவேண்டும் என ஆசிரியரை வேண்டுகிறார்.
# சுருள்வில்

**சுருள்வில்** (*spring*) எனப்படுவது இயந்திர ஆற்றலைச் சேர்த்து வைக்கப் பயன்படும், நீளும் தன்மையுடைய ஒரு கருவி அல்லது சாதனமாகும்.  
சுருள்வில்கள் பொதுவாக தாழ் கலப்பு எஃகினால் உருவாக்கப்படும். அளவில் சிறிய சுருள்வில்கள், ஏற்கனவே கெட்டியாக்கப்பட்ட எஃகிலிருந்து உருவாக்கப்படும். அளவில் பெரிய சுருள்வில்கள், குளிரவைக்கப்பட்ட எஃகிலிருந்து உருவாக்கப்படும்; பின்னர் கெட்டியாக்கப்படும். பொசுபர்-வெண்கலம், தைத்தேனியம் போன்ற இரும்பதிகமில்லா உலோகங்களும் சுருள்வில்களை உருவாக்கப் பயன்படுத்தப்படலாம். இதன் மூலம் ‘அரிமானத் தடை’ பண்பினையுடைய சுருள்வில்களை பெற்றிட இயலும். மின்னோட்டமுடைய சுருள்வில்களைத் தயாரிக்க பெரிலியம்-வெண்கலம் எனும் இரும்பதிகமில்லா உலோகம் பயன்படுத்தப்படும்.
# திருக்குறட் கட்டுரைகள் (நூல்)

**திருக்குறட் கட்டுரைகள்** என்னும் திருக்குறள் ஆய்வுநூலை பேராசிரியர் வித்வான் ந. சுப்ரமண்யன் எழுதி, என்னெஸ் பப்ளிகேஷன்ஸ் மூலம் 2004இல் வெளியிட்டுள்ளார்.
# திருக்குறட் கட்டுரைகள் (நூல்)

## ஆய்வுப் பார்வையில் எழுந்த நூல்

திருக்குறளை ஆய்ந்து அதில் காணும் குற்றம் குறைகளைச் சுட்டிக்காட்டும் விதத்தில் "ஐய அடிப்படையில்" தம் நூலை எழுதியதாக ஆசிரியர் முகவுரையில் கூறுகிறார்:
# திருக்குறட் கட்டுரைகள் (நூல்)

## நூலின் உள்ளடக்கம்

ஆசிரியர் இந்த நூலுக்கு எழுதியுள்ள விரிவான *முகவுரை*யைத் தொடர்ந்து நூலின் பெரும்பகுதியும் *திருக்குறட் கட்டுரைகள்* என்னும் தலைப்பின் கீழ் 15 கட்டுரைகளை உள்ளடக்கி அமைந்துள்ளது.  
மூன்றாம் பகுதி *திருக்குறட் பகுத்தாய்வு* என்னும் தலைப்புடன் உள்ளது. அதில், மரபுவழி வருகின்ற திருக்குறள் அமைப்புமுறையில் குற்றம் உள்ளது என்று ஆசிரியர் சுட்டிக்காட்டுகிறார். குற்றம் களைந்து திருக்குறளை எவ்வாறு அமைத்துப் பார்க்கலாம் என்று ஆசிரியர் விளக்குகிறார்.  
நான்காம் பகுதியில் *சில திருக்குறட்பாக்களுக்கு ஆய்வு விரிவுரை* என்னும் தலைப்பின் கீழ் ஏறத்தாழ 100 குறட்பாக்களுக்கு ஆசிரியர் விருத்தியுரை எழுதியுள்ளார்.
# திருக்குறட் கட்டுரைகள் (நூல்)

## இன்னா செய்தாரை ஒறுத்தல் பற்றிய விளக்கம்

நூலாசிரியர்  
*இன்னா செய்தாரை ஒறுத்தல் அவர்நாண*  
*நன்னயம் செய்து விடல்* (குறள் 314)  
என்னும் குறளுக்குத் தரும் விளக்கத்தில், திருக்குறளில் இயேசு கிறித்துவின் போதனைத் தாக்கம் உளது என்று கூறுகிறார்:
# அடை வில்லை

**அடை வில்லை** அல்லது **இடைத் தகடு** (Washer) எனப்படுவது வட்ட வடிவிலான, மென் தட்டு ஆகும். இத்தட்டின் நடுப்பகுதியில் வட்ட வடிவ துளை இருக்கும். மரையாணி, மரைவில்லை போன்ற மரை இணைப்பான்களின் பளு-பகிர்மானத்திற்காக இந்த அடை வில்லைகள் பயன்படுத்தப்படுகின்றன.
# அடை வில்லை

## அடை வில்லைகளின் மற்ற பயன்பாடுகள்

- இடைவெளி நிரப்பியாக
- சுருள்வில்லாக
- தேய்மானத் தட்டாக
- முன்கூட்டிய பளுவேற்ற சுட்டமைப்புக் கருவியாக
- பூட்டுங் கருவியாக
- அதிர்வைக் குறைக்க
# அடை வில்லை

## அடைவில்லை உற்பத்தி பொருட்கள்

அடைவில்லையானது பின்வரும் பொருட்களால் மட்டுமல்ல, பல்வேறு பொருட்களால் உற்பத்தி செய்யமுடியும்.  
- இரும்பு–கார்பன் எஃகு,வசந்த எஃகு,304 எஃகு, மற்றும்316/316A எஃகு
- உலோகம்–செம்பு,பித்தளை,அலுமினியம்,டைட்டானியம்,இரும்பு,வெண்கலம், மற்றும்துத்தநாகம்
- அலாய்–சிலிக்கான் வெண்கல,இன்கொனல்,மோனல், மற்றும்ஹேஸ்டலாய்
- பிளாஸ்டிக்–வெப்ப நெகிழிகள்மற்றும்தெர்மோசெட்டிங் பாலிமர்போன்றபாலிஎத்திலீன்,பிடிஎப்இ, டெப்லான்
- நைலான்–நைலான் 6,நைலான் 66, அலுமினியம், மற்றும் டெக்காமைட்
- சிறப்பானவை –இழை,சுட்டாங்கல்,ரப்பர்,பெல்ட்,தோல், பைமெட்டல், மற்றும்மைக்கா
# பூமி சாஸ்திரம் (நூல்)

**பூமி சாஸ்திரம்** என்பது 1832 ஆம் ஆண்டு இரேனியசு பாதிரியரால் வெளியிடப்பட்ட ஒரு தமிழ் நூல் ஆகும். தமிழில் புவியியல் துறையில் வெளிவந்த முதல் நூல்களில் இதுவும் ஒன்று. இந்த நூலில் சமக்கிருதக் கலைச்சொற்கள் பரவலாக எடுத்தாளப்பட்டுள்ளன.
# பூமி சாஸ்திரம் (நூல்)

## அமைப்பு

இந்த நூல் ஆறு பகுதிகளையும் 534 பக்கங்களையும் கொண்டது.  
- முதலாம் பகுதி - ஆசியக் கண்டம்
- இரண்டாம் பகுதி - ஐரோப்பாக் கண்டம்
- மூன்றாம் பகுதி - ஆப்பிரிக்க கண்டம்
- நான்காம் பகுதி - அமெரிக்கக் கண்டம்
- ஐந்தாப் பகுதி - அசுத்திரேலியா, தென் கடல் தீவுகள்
- ஆறாம் பகுதி - சுட்டு, திருத்தங்கள்
# பூமி சாஸ்திரம் (நூல்)

## உள்ளடக்கம்

புவியின் மக்கள் வாழும் ஒவ்வொரு கண்டத்தின் புவியியல், நாடுகள், காலநிலை, மக்கள், உயிரின விபரங்கள் இந்த நூலில் குழந்தைகள் புரிந்து கொள்ளக்கூடிய தமிழில் எழுதப்பட்டுள்ளது. பின்னாளில் பரந்த பயன்பட்டுக்கு வந்த பல கலைச்சொற்கள் எடுத்தாளப்பட்டுள்ளன.
# ரெக்னிக்கல் ரேம்சு அசு யூசுட் இன் லோயிக் அன்ட் மெற்ராபிசிக்சு: ஆங்கிலம் - தமிழ்

**எ வெகாபுலேரி ஒப் ரெக்னிக்கல் ரேம்சு அசு யூசுட் இன் லோயிக் அன்ட் மெற்ராபிசிக்சு: ஆங்கிலம் - தமிழ்** (ஆங்கிலம்: A Vocabulary of Technical Terms as Used in Logic and Metaphysics: English - Tamil) என்பது 1860 ஆம் ஆண்டு ஈழத்தில் யாழ்ப்பாணத்தில் வெளிடப்பட்ட ஒர் ஆங்கிலம்-தமிழ் கலைச்சொற் அகராதி ஆகும். இந்த நூலை யாழ்ப்பாண புத்தக சங்கம் வெளியிட்டது. ஏரணம், தர்க்கம், மீவியற்பியல் ஆகிய துறைகளுக்கான தமிழில் வெளிவந்த முதல் அகராதிகளில் இதுவும் ஒன்றாகும்.
# த பில்டேர்சு வெகாப்புலேரி இன் இன்கிலிசு அன்ட் தமிழ்

**த பில்டேர்சு வெகாப்புலேரி இன் இன்கிலிசு அன்ட் தமிழ்** (ஆங்கிலம்: The Builder's Vocabulary in English and Tamil) என்பது 1800 களில் வெளிவந்த ஒரு ஆங்கிலம்-தமிழ் அகராதி ஆகும். இதன் ஆசிரியர் வீரசாமி முதலியார். இந்த அகராதி கட்டிடங்கள், பாலங்கள், கட்டுமானம், கட்டிடப் பொருட்கள் போன்றவற்றின் ஆங்கில தமிழ்ப் பெயர்களைத் தருகிறது.
# பிரமனூர் கைலாசநாதர் கோவில்

**'பிரமனூர் கைலாசநாதர் கோவில்** தமிழ்நாடு, சிவகங்கை மாவட்டம், திருப்புவனம் வட்டத்திலுள்ள பிரமனூரில் அமைந்துள்ள ஒரு சிவன் கோவில் ஆகும். மதுரையில் இருந்து 23 கி.மீ. தூரத்தில் இது அமைந்துள்ளது.
# பிரமனூர் கைலாசநாதர் கோவில்

## ஊர் சிறப்பு

பிரம்மதேவன் பூலோகம் வந்து கைலாய மலையிலிருந்து இறைவனை ஆராதனை செய்து லிங்கம் கொண்டுவந்து வணங்கி பூசித்தான். தன் திருநாமம் இந்த ஊருக்கு வேண்டும் என கேட்டுக்கொண்டதால் இந்த ஊருக்கு (பிரமன்+ஊர்) பிரமனூர் என பெயர் ஏற்படக் காரணமாயிற்று.
# பிரமனூர் கைலாசநாதர் கோவில்

## தல வரலாறு

இறைவன் திருவிளையாடல் பல, அதில் அடிமுடி காணும் படலத்தின் வாயிலாக இறைவனின் சிறு திருவிளையாடல். காக்கும் கடவுளாகிய மகாவிஷ்ணுவிற்கும், படைக்கும் கடவுளாகிய பிரம்மதேவனுக்குமிடையே யார் பெரியவன் என்ற போட்டி ஏற்படுகிறது. இதை தீர்த்துவைக்க யாராலும் முடியவில்லை. அப்போது சிவபெருமான் நெருப்பு மலையாக தோன்றி காட்சி தருகிறார். இருவருக்கும் சர்ச்சை தீரவில்லை. உடனே சிவபெருமான் "யார் ஒருவர் என் சிரசையோ அல்லது பாதத்தையோ விரைவாக தரிசனம் செய்கிறாரோ அவரே பெரியவர் எனக்கூற, காக்கும் கடவுளாகிய விஷ்ணு பன்றி உருவம்பூண்டு பூமியை துளைத்து பாதத்தைப் பார்க்க செல்கிறார். படைக்கும் கடவுள் பிரம்மன் அன்ன வாகனம்பூண்டு ஆகாயம் நோக்கி முடியைக்காணச் செல்கிறார். ஆயினும் அவர்களால் சிவனின் சிரசையோ அல்லது பாதத்தையோ தரிசிக்க முடியவில்லை. பிரம்மதேவன் செல்லும் வழியில் சிவனின் சிரசிலிருந்து விழும் தாழம்பூவைச் சந்திக்க நேர்கிறது. உடனே பிரம்மன் தாழம்பூவிடம் தாம் சிவனின் சிரசைப் பார்த்ததாக பொய் சொல்லச் சொல்கிறார். தாழம்பூவும் சம்மதிக்கிறது. அதே சமயம் விஷ்ணுவோ எவ்வளவு முயன்றும் தம்மால் சிவனின் பாதத்தைக் காணமுடியாதது கண்டு தன் தவறை உணர்ந்து சிவபெருமானிடம் சரணடைகிறார். பிரம்மதேவனோ தனக்கு சாட்சியாக தாழம்பூவை வைத்து சிரசை பார்த்ததாக கூற இறைவன் கோபம் கொண்டு பிரமனுக்கும் தாழம்பூவுக்கும் சாபம் கொடுக்கிறார். எனவே தான் பிரம்மதேவனை மூலவராகக் கொண்டு கோவில்களில் வழிபடும் பழக்கமில்லை.
# பிரமனூர் கைலாசநாதர் கோவில்

## சாப விமோசனம்

சாபவிமோசனம் வேண்டி நீ என்னை பூலோகம் சென்று வழிபட வேண்டும் எனவும், தாழம்பூ இனி சிவபூஜைக்கு ஆகாது எனவும் சிவபெருமான் கூறுகிறார். பிரம்மதேவன் கைலாயமலை சென்று அம்மை அப்பனை வணங்கி லிங்கம் கொண்டுவந்து வைத்து இத்தலத்தில் ஆராதனை செய்தமையால் இங்குள்ள மூலவர் கைலாசநாதர் எனப்படுகிறார்.
# பிரமனூர் கைலாசநாதர் கோவில்

## ஆலயச்சிறப்பு

இங்கு இறைவனுக்கு இரண்டு கால பூஜை நடைபெறுகிறது மற்றும் எல்லா விஷேட காலமும் பூஜை நடைபெறும். கார்த்திகை மாதம் திருக்கார்த்திகை அன்று தாழ மரத்தை நடுவில் ஊன்றி சொக்கப்பனை ஏற்றுவது இங்கு தனிச்சிறப்பு.
# பிரமனூர் கைலாசநாதர் கோவில்

## ஊரின் சிறப்புக்கென உள்ள பாடலொன்று உள்ளது

(செவிவழி கவிதை)  
பாடல் பதினான் கென்ற பாண்டித் தலமதிலே  
பார்வதியாள் தன் கணவன்  
வாடிய நாரைக்கு முந்நாள் முக்தி அளித்ததொரு  
மதுரை மாநகர் தனக்கு  
நேராகத் தென் கிழக்கில் பனி ரெண்டு மைல் தூரம்  
நிமலன் கைலாச நாதர்  
சீராரும் காமாக்ஷி அம்மனுடன் வீற்றிருந்து  
திருவோங்கித் தாள் வளரும்  
வாவியுடன் ஏரியுமே ஊரதனையே சூழ்ந்து  
வைகை நதி நீர் பாய்ந்தும்  
காவிதழும் அல்லி செந்தாமரை கனாடெனவே  
தான் மலர்ந்து கண் கொள்ளாக் காட்சியதாய்  
கலை மகட்கோர் இருப்பிடமாய் நாலா வர்ணத்தாரும்  
கல்வி தனிற் தான் சிறந்து  
அலை கடலில் பள்ளிகொள்ளும் ஸ்ரீமன் நாராயணர்க்கு  
அடியார்களாய் விளங்கும்  
தான மதிலே சிறந்தது எந்நாளும் அதி சிரத்தையுடன்  
வழியிலே தண்ணீரின் பந்தல் வைத்து  
பானகம் நீர் மோர் பசித்து வந்தோர்க்கு அன்னம்  
பரிவுடனே தானளித்து  
அந்த மீனாக்ஷி சொக்கருக்கு அதிகாலையில் புரியும்  
விளா பூஜை கட்டளைக்கு  
தானாய் அமைந்ததொரு வளம் பொருந்தும் பிரமநகர்  
தண்ணிலே வாசமுரும், நன்மக்கள்
# பிரமனூர் கைலாசநாதர் கோவில்

## தனிச்சிறப்பு

இவ்வாலயத்தில் சூரிய பகவான் சிலை மிகவும் பழமை வாய்ந்தது. பல நூறு ஆண்டுகளுக்கு முன் உள்ளது. இதன் உயரம் சுமார் 6 அடி இந்த சூரியபகவான் இறைவனை பார்த்த வண்ணம் சுவாமியின் இடப்பாகம் உள்ளது. மிகவும் அரியது. இறைவனுக்கு வலப்பாகத்தில் தான் மற்ற இடங்களில் உள்ளது. அதிலும் 6 அடி உள்ளது மிகவும் அரிது. இதைப்போல் இந்தியாவில் வேறு எங்கும் இருப்பது அரிது.
# பிரமனூர் கைலாசநாதர் கோவில்

## **பிரமனூரில் காணமல் போன கோவிந்தராஜ பெருமாள் கோயில் !!!**

பிரமனூரில் கோவிந்தராஜ பெருமாள் கோயில் ஒன்று இருந்திருக்கிறது. அந்த கோயில் பற்றி அருட்கவி சீத்தாராமய்யங்கார் (1887-1961) அபிமான ஸ்தலங்களின் பாசுரங்கள் என்னும் தன்னுடைய திருவருட்பிரபந்தத்தில் இக்கோயிலைப்பற்றி ஒரு வெண்பா பாடியுள்ளார்.  
(பக்கம் 273)
**பிரமனூர்**  
**இருவிகற்ப இன்னிசை வெண்பா**'  
''இங்குமங்குஞ் சென்றுபக்த ரேமாந் துலையாமல்  
சங்குஞ் சுதர்சநமுஞ் சார்ந்துயர்ந்த கோவிந்தன்  
பின்னை வளரும் பிரமனூரிற் றாணுவுடன்  
பொன்னுலகா யாக்கியதிப் பூ''  
**உரை**  
<big>தன் பக்தர்கள் இங்கும் அங்கும் சென்று ஏமாந்து வருந்தாமல் இருப்பதற்காகத் திருமால் சங்கும் சக்கரமும் ஏந்தித் திருமகள் வளர்கின்ற பிரமனூரில் சிவனுடன் விளங்கிப் பொன்னுலகு ஆக்குகிறார். திறமைகள் வளர்வதால் பிரமனூரில் மேன்மேலும் செல்வம் வளர்கிறது; தேவலோகம் (பொன்னுலகம்) போல் திகழ்கிறது</big>  
மேலும் அவரே **அபிமான ஸ்தலங்களின் கீர்த்தனங்கள்** என்னும் தன்னுடைய கீர்த்தனங்களுள் இக்கோயிலில் உறையும் பெருமாளைப் பற்றி பாடியுள்ளார்.  
(பக்கம் 427)
**பிரமனூர்**
***பல்லவி***'  
*என்னைபாது காத்தருள்வாய் எழின்மிகுங் கோவிந்தா*  
**அனுபல்லவி**'  
*பின்னைவளரும் பிரமநூரில் பிரபலமாயுற்ற பிரபுவே*
(என்)  
***சரணம்***'  
''அன்னையுமப்பனும் அன்புடன்வளர்ப்பர்  
*அழிந்திடுமுடலை யவரென்னசெய்வர்*  
*உன்னையன்றி உயர்ந்தவரீரேழு*  
*உலகிலுமில்லை உத்தமனே நித்தியனே*'' (என்)  
*உறவுறுமன்பர் உரமதில்மன்னி?*  
*உயர்நிலையருளும் உம்பர்பிரானே*  
*அறம்பொருளின்பம் அடைந்துயர்மோக்ஷம்*  
*அருள்வதர்க்கேற்ற அமைப்பிலமைத்து* (என்)
(பக்கம் 427)  
**உரை**  
<big>திருமகள் வளர்கின்ற பிரமனூரில் புகழ் பெற்ற பிரபுவே! எழில் மிகு கோவிந்தா ! என்னைப் பாதுகாத்து அருள்வாய். தாயும் தந்தையும் அன்புடன் வளர்ப்பார்கள். உடல் அழிந்தால் அவர்கள் என்ன செய்யமுடியும்? உன்னையன்றி உயர்ந்தவர் ஈரேழு உலகிலும் இல்லை உத்தமனே ! நித்யனே ! உன் அன்பர்களின் நெஞ்சங்களில் நிலைபெற்று அவர்களுக்கு உயர்ந்த நிலையை அருளும் தேவர்களின் தலைவனே ! நான் அறம். பொருள், இன்பம் அடைந்து உயர்ந்த மோட்சத்தை எனக்கு அருள்வதற்கு ஏற்ற அமைப்பில் என்னை அமைத்துப் பாதுகாத்து அருள்வாய் ! எழில்மிகு கோவிந்தா!</big>  
கீர்த்தனையிலும் வெண்பாவிலும் பின்னைவளரும் எனத் திருமகள் (செல்வம்) வளர்கின்ற ஊராகப் பிரமனூரைப் போற்றிப் பாடுகிறார் சீதராம்ய்யாங்கார்.  
பிரமனூரில் பெருமாளுக்கென்று ஒரு கோயில் இருந்ததும் அப்பெருமாள் கோயில் மிகவும் புகழ் பெற்ற ஒன்றாக இருந்து வந்திருப்பதும் தெரிகிறது. ஆனால் இக்கோயில் தற்போது பிரமனூரில் இல்லை. சீத்தாராமய்யங்காரின் கவிதைகளே அதற்குச் சான்றுகளாய் நிற்கின்றன.
# கரிவலம்வந்தநல்லூர்

**கரிவலம்வந்தநல்லூர்** (Kari Valam Vantha Nallur) இது இந்தியாவின் தமிழ்நாடு மாநிலம், திருநெல்வேலி மாவட்டம், சங்கரன்கோயில் வட்டம், சங்கரன்கோவில் ஊராட்சி ஒன்றியம், கரிவலம்வந்தநல்லூர் ஊராட்சியில் அமைந்துள்ள ஒரு சிற்றூர் ஆகும்.  
இதற்கு கருவை என்ற மற்றுமோர் பெயரும் உண்டு. **கரி வலம் வந்த நல்லூர் என்பதன் மரூஉவே கருவை என்பது.**
# கரிவலம்வந்தநல்லூர்

## இவ்வூரின் சிறப்புகள்

### கோவில்

1.  
இந்த ஊரில் பால்வண்ணநாதர் உடனுறை ஒப்பனை அம்மன் கோவில் உள்ளது.
# கரிவலம்வந்தநல்லூர்

## இவ்வூரின் சிறப்புகள்

### கோவில்

#### தலவரலாறு

(கரி=யானை) இந்த இடத்தில் யானை சிவனை வலம் வந்து தரிசித்ததாக வரலாறு கூறுகிறது.  
இவ்வூரிலே வாழ்ந்த சிறந்த தமிழ் புலவரும் அரசரும் அடியாருமாகிய வரதுங்கராம பாண்டியர் இயற்றிய கருவைப் பதிற்றுப்பத்தந்தாதி, கருவைக் கலித்துறை யந்தாதி, வெண்பா அந்தாதி என்ற மூன்று பிரபந்தங்களும் இத்தலத்தைப் பற்றியனவே யாகும்.  
1. ஆதிமூல அய்யனார் உத்தண்டகாளை சுவாமி திருக்கோவில்.ஊரின் முக்கிய காவல் தெய்வமாக உத்தண்ட காளை சுவாமி இருப்பதாக ஊர்மக்களால் நம்பப்படுகிறது.மேலும் இக்கோவில் சைவ செட்டியார்கள்,சைவ பிள்ளைமார் ஜாதி பிரிவினரின் குலதெய்வ கோவிலாகும்.
# கரிவலம்வந்தநல்லூர்

## தென்பாண்டி நாட்டின் பஞ்ச பூத தலம்

தென்பாண்டி நாட்டின் பஞ்ச பூத தலங்களுள் இது அக்கினித்தலம் ஆகும்.
# கரிவலம்வந்தநல்லூர்

## காந்தியின் அஸ்தி கரைக்கப்பட்ட இடம்

மஹாத்மா காந்தியின் அஸ்தி கரைக்கப்பட்ட இடங்களில் ஒன்று. இங்குள்ள நிட்சேப நதியில்தான் மஹாத்மா காந்தியின் அஸ்தி கரைக்கப்பட்டது. காந்தியின் நினைவாக இந்த நதிக்கரை அருகே சிறு சதுக்கம் கட்டப்பட்டது.
# செரோடோனின்

**செரோடோனின்** (Serotonin) அல்லது **5-ஐடிராக்சி டிரிப்டமைன்** [5-hydroxytryptamine (5-HT)] ஒரு ஒற்றை அமைன் நரம்பு சமிக்ஞை கடத்தியாகும். டிரிப்டோபானிலிருந்து உயிரிவேதியியல் முறைபடி உருவாகும் செரோடோனின் விலங்குகள் மற்றும் மனிதர்களில் முதன்மையாக இரையக குடல்பாதை, இரத்த உறை அணுக்கள், மையநரம்புத் தொகுதி ஆகியவற்றில் காணப்படுகிறது. மகிழ்ச்சியாகவும், நலமாகவும் இருப்பதாக நினைக்கும் உணர்வுகளுக்கு செரோடோனின் பங்களிப்பதாக பொதுவாக நம்பப்படுகிறது.
# டி மோறன் படையணி

**டி மோறன் படையணி** (*Regiment de Meuron*) என்பது 1781 ஆம் ஆண்டில் சுவிட்சர்லாந்தில் திரட்டப்பட்ட கூலிப்படையினரைக் கொண்ட ஒரு காலாட்படையணி ஆகும். கேணல் சார்ல்சு-டானியல் டி மோறன் என்பவர் இப்படையணியின் தலைவராக இருந்தார். இப்படையணி டச்சுக் கிழக்கிந்தியக் கம்பனிக்காக இலங்கை, கேப் டவுன். மைசூர், கனடா ஆகிய இடங்களில் பணியாற்றியது.
# டி மோறன் படையணி

## இலங்கையில் பணி

ஒல்லாந்தர் தமது தேவைக்காக இக்கூலிப் படையினரை 1886 ஆம் ஆண்டு தொடக்கம் இலங்கையில் நிறுத்தி வைத்திருந்தனர். சார்ல்சு டி மோறன் இலங்கையில் உள்ள தனது படையினரை அவரது தம்பி கேணல் பியேர் பிரெடெரிக் டி மோறன் என்பவரின் பொறுப்பில் விட்டு சுவிட்சர்லாந்து திரும்பினார். அங்கு அவருக்கு பிரித்தானியக் கிழக்கிந்தியக் கம்பனியின் இரகசிய முகவரும், ஸ்கொட்லாந்துப் பேராசிரியருமான ஹியூ கிளேகோர்ன் என்பவரின் நட்பு கிடைந்தது. இலங்கையைக் கைப்பற்றுவதற்குக் குறி வைத்திருந்த பிரித்தானியர் டி மோறனுடனான தொடர்பைத் தமக்க் சாதகமாகப் பயன்படுத்தினர். இலங்கையில் இருந்த டி மோறன் படையினரை இந்தியாவில் பிரித்தானியருக்குச் சேவையிலமர்த்த கிளேகோர்ன் டி மோறனுடன் ஒப்பந்தம் செய்து கொண்டார். இவ்வொப்பந்தத்தின் படி, அனைத்துக் கூலிப்படையினரையும் அதே சம்பளத்தில் வைத்திருக்கவும், அப்படையினருக்கு டச்சுக் கிழக்கிந்தியக் கம்பனி கொடுக்க வேண்டியிருந்த சம்பள நிலுவைப் பணத்தை பிரித்தானியரே கொடுப்பதெனவும் தீர்மானிக்கப்பட்டது. அத்துடன் அப்படையினரின் பழைய சேவைகளையும் பிரித்தானியர் தமக்குச் செய்த சேவையெனக் கணித்துக் கொள்ளப்பட்டது. கிளேகோர்ன் செய்த இந்த ஒப்பந்தம் இலங்கையில் ஆங்கிலேயருக்குச் சாதகமாய் அமைந்தது. டி மோறன் படையணி முழுவதும் 1795 அக்டோபரினுள் இந்தியாவுக்கு இடமாற்றம் செய்யப்பட்டனர். இதனால் டச்சுக்களின் படைப்பலம் இலங்கையில் வெகுவாகக் குறைந்தது. 1796 பெப்ரவரி 15 இல் கொழும்பில் டச்சுப் படையினர் ஆங்கிலேயரிடம் சரணடைந்தனர். 1798 ஆம் ஆண்டில் கிளேகோர்ன் இலங்கைக்கான பிரித்தானியாவின் முதலாவது ஆளுனர் பிரடெரிக் நோர்த்தின் முதலாவது குடியேற்றச் செயலாளராக (*colonial secreatary*) பதவியிலமர்த்தப்பட்டார்.
# டி மோறன் படையணி

## ஏனைய நாடுகளில் பணி

1798 ஆம் ஆண்டில் ஒப்பந்தம் முழுமையாக நிறைவேற்றப்பட்டு, டி மோறன் படையணி முழுமையாக பிரித்தானியரின் சேவையில் இணந்தது. இப்படையினர் 1799 ஆம் ஆண்டில் மைசூர் போரிலும், 1806 முதல் 1812 வரை நெப்போலியப் போர்களிலும், இறுதியில் 1812 இல் கனடாவிலும் பிரித்தானியருடன் இணைந்து போரில் ஈடுபட்டனர். மானிட்டோபா, வினிப்பெக்கில் உள்ள Rue des Meurons என்ற இடம் இப்படையணியினரின் நினைவாகப் பெயரிடப்பட்டது.
# கோமல் அன்பரசன்

**கோமல் அன்பரசன்** என்பவர் தமிழ்நாட்டில் மயிலாடுதுறை மாவட்டம் குத்தாலம் வட்டத்திலுள்ள கோமல் கிராமத்தில் பிறந்தவர். 11வது வயதில், துணுக்கு எழுத்தாளராக எழுத்துத்துறைக்கும், பத்திரிகைத்துறைக்கும் அறிமுகமானவர். பள்ளியில் படிக்கும் போது, 14வது வயதில், “கவின்” என்ற கையெழுத்து பத்திரிகையை நடத்தினார். கல்லூரியில் படித்தபோது 19வது வயதில், தனது முதல் புத்தகமான “சூரியப்பார்வைகள்” என்ற கட்டுரைத் தொகுப்பை எழுதினார்.  
படிக்கும்போதே ஊடகத்துறையில் கால்பதித்த கோமல், அப்போதிலிருந்து பல்வேறு சிற்றிதழ்களிலும் , இலக்கிய இதழ்களிலும், வெகுமக்கள் இதழ்களிலும் தொடர்ச்சியாக எழுதி வருபவர். ஊடகப்பணி மட்டுமின்றி, கட்டுரைகள், கவிதைகள், நேர்காணல்கள் என பல தளங்களிலும் இயங்குபவர். 'காவிரி' என்ற அமைப்பை உருவாக்கி காவிரி டெல்டா மாவட்டங்களில் நற்பணிகளைச் செய்து வருபவர். மயிலாடுதுறையை தனி மாவட்டமாக அறிவிக்க வேண்டும் என்ற அப்பகுதி மக்களின் நீண்டகால கோரிக்கையை வலியுறுத்தி 'மாயூர யுத்தம்' என்ற இயக்கத்தைத் தொடங்கியவர்.
# கோமல் அன்பரசன்

## இயற்றிய நூல்கள்

- 60 நாட்களில் அரசியல்
- காவிரி அரசியல் - தமிழகம் வஞ்சிக்கப்பட்ட வரலாறு
- தமிழ்நாட்டு நீதிமான்கள்
- செய்திகள்…நிஜமும், நிழலும்
- மாண்புறும் மக்கள்
- தென்கச்சி - கதை ராஜாவின் கதை
- மாயூர யுத்தம்
- வேலை வேண்டுமா?
- சூரியப்பார்வைகள்
- அன்புள்ள அப்பா, அம்மாவுக்கு...
- அறிவோம் மயிலாடுதுறை
- கலாநிதி மாறன்
- கொலை கொலையாம் காரணமாம்
- 20 ஆம் நூற்றாண்டில் சாதித்த தமிழர்கள்
- ரகசியமான ரகசியங்கள்
- தமிழ்நாட்டு கொலை வழக்குகள் - பாகம் 1
- தமிழ்நாட்டு கொலை வழக்குகள் - பாகம் 2
- ஏன் கேட்கிறோம் மயிலாடுதுறை மாவட்டம்?
# கோமல் அன்பரசன்

## ஊடகவியல்

மக்கள் தொலைக்காட்சியி<nowiki/>ல் 2007ஆம் ஆண்டுமுதல் தலைமை செய்தி ஆசிரியராகப் பணியாற்றிய இவர், 2012இல் தலைமை செயல் அதிகாரியாகப் பணி உயர்வு பெற்றார். முன்பு அத்தொலைக்காட்சியின் செய்தி ஆசிரியராக பணிபுரிந்தவர். அதற்கு முன்பு தமிழின் முன்னணி ஊடக நிறுவனமான சன் தொலைக்காட்சியின் செய்திப்பிரிவில் 5 ஆண்டுகள் முக்கிய பொறுப்பிலிருந்தவர். பிறகு 2017இல் நியூஸ்7 தமிழ் தொலைக்காட்சியின் மேனேஜிங் எடிட்டராகப் பணியாற்றினார்.
# நூரோந்துசாமிமலை

**நூரோந்துசாமிமலை** என்பது தமிழ்நாட்டிலுள்ள கிருஷ்ணகிரி மாவட்டத்தின் தேன்கனிக்கோட்டை வட்டம், கோட்டையூர் ஊராட்சியைச் சேர்ந்த கிராமமாகும்.
# நூரோந்துசாமிமலை

## வரலாறு

சுமார் 230 வருடத்திற்கு முன்பு நூரோந்துசாமி என்ற ஒரு சன்னியாசி ஒரு மடத்தினை கட்டி இங்கு வாழும் மலைவாழ் மக்களுக்கு உணவு, உடை, கல்வி ஆகியவற்றினை அளித்தார். மேலும் நூரோந்து சுவாமி மடம் என்ற மடத்தையும் நிறுவினார். காலப்போக்கில் அப்பகுதியில் ஜங்கமர் என்ற சிவனை வழிபடும் கன்னட மக்கள் குடிபெயர்ந்தனர். தற்பொழுது அந்தப் பகுதியைச் சுற்றிலும் உள்ள சிவபுரா, தொட்டி பகுதியில் சுமார் 200 குடும்பங்கள் வாழ்ந்து வருகின்றனர். அங்குள்ள மலையின் மீதிருந்து காணும் போது காவிரி ஆறு பாய்ந்தோடுவதனைக் காணலாம்.
# நூரோந்துசாமிமலை

## சிறப்பு

இக்கிராமம் சுமார் 3600 மீட்டர் உயரம் கொண்ட மலையின் மீது அமைந்து உள்ளது. மேலும் இது பல்வேறு வரலாற்று சிறப்பு மிக்க தலங்களை கொண்டுள்ளது. இங்கு சுமார் 800 வருடங்கள் பழைமைவாய்ந்த சிவன் கோவில் ஒன்று காணப்படுகிறது. இங்கு ஏற்றப்படும் தீபம் இளநீரால் ஏற்றப்படுவது சிறப்பாகும்.
# நூரோந்துசாமிமலை

## உணவு முறை

இங்கு ராகி, தேன், காட்டுக் கிழங்கு, மலைக் கீரை வகை உணவுகளை உணவாக உட்கொள்கின்றனர்.
# நூரோந்துசாமிமலை

## சிறப்பு பண்டிகைகள்

மாகா சிவராத்திரி மிகவும் சிறப்பாக கொண்டாடப்படும் பண்டிகையாகும். மேலும் இங்கு தைப்பொங்கல், தசரா போன்ற பண்டிகைகளும் கொண்டாடப்படுகின்றன.
# அருள்நத்தம்

**அருள்நத்தம்** தமிழ்நாட்டிலுள்ள கிருட்டிணகிரி மாவட்டத்தின் தேன்கனிக்கோட்டை வட்டம், மடக்கல் ஊராட்சியைச் சேர்ந்த கிராமமாகும்.
# அருள்நத்தம்

## வரலாறு

1800ஆம் ஆண்டு தொடக்கத்தில் அருள்நத்தம் கிராமத்தினைச் சேர்ந்த மக்கள் பிக்கினப்பள்ளி கிராமத்தில் தான் வாழ்ந்து வந்தனர். ம் பகுதிக்கு இடம்பெயர்ந்தனர். இது எருமுத்தனப்பள்ளி கிராமத்திலிருந்து 8கிலோமீட்டர் தொலைவிலும், 2600 மீட்டர் உயர மலையின் மீதும் அமைந்துள்ளது.
# அருள்நத்தம்

## சிறப்பு

சுற்றிலும் மலையையும், பள்ளத்தாக்கினையும் கொண்டது. மேலும் இதனைச் சுற்றிலும் உள்ள கரடிக்கல், ஒசதொட்டி, கொல்லப்பள்ளி ஆகிய கிராமங்களும் மலைகளின் மீது அமைந்துள்ளன. கோவே எனும் ஒரு பள்ளத்தாக்கில் சுமார் 51 ஆண்டுகளாக ஒரு குடும்பத்தினர் வாழ்ந்து வருகின்றனர்.
# அருள்நத்தம்

## உணவு முறை

ராகி, தினை, சோளம் போன்றவை இவ்வூர் மக்களின் முக்கிய உணவாகும்.
# ஹியூ கிளேகோர்ன் (குடியேற்ற ஆட்சியாளர்)

சர் **ஹியூ கிளேகோர்ன்** (*Hugh Cleghorn*, 1752-1837) என்பவர் பிரித்தானிய இலங்கையின் முதலாவது குடியேற்றச் செயலாளர் (colonial secretary) ஆவார்.  
ஸ்கொட்லாந்தைச் சேர்ந்த கிளேகோர்ன் தனது 22வது அகவையில் சென் அண்ட்ரூசு பல்கலைக்கழகத்தில் வரலாற்றியலில் பேராசிரியராகப் பணியில் சேர்ந்தார். இவரே ஒல்லாந்தரின் கட்டுப்பாட்டில் இருந்த இலங்கையை பிரித்தானியர் கைப்பற்றுவதற்கு மூல காரணமாக இருந்தவர். 1795 ஆம் ஆண்டில் கிளேகோர்ன் இலங்கையில் ஒல்லாந்தருக்கு ஆதரவாக இருந்து பணியாற்றிய டி மோறன் படையணியின் தளபதியாக இருந்த சார்ல்சு-டானியல் டி மோறன் உடன் இருந்த தமது நட்பைப் பயன்படுத்தி அப்படையணியை பிரித்தானியருக்கு ஆதரவாகச் செயல்பட வைத்தவர். இவரது மகன் ஹியூ பிரான்சிசு கிளேகோர்ன் இந்தியாவில் வனத் திணைக்களம், மற்றும் வனப் பாதுகாப்பை உருவாக்கியவர்களில் முதன்மையானவர் ஆவார்.
# ராபர்ட் வதேரா

**ராபர்ட் வதேரா** (Robert Vadra) (பி- மே 18 - 1969 ) அல்லது ராபர்ட் வதேரா எனப்படும் இவர் பிரியங்கா காந்தியின் கணவரும், சோனியா காந்தியின் மருமகனும் டெல்லியைச் சேர்ந்த தொழிலதிபரும் ஆவார்.
# ராபர்ட் வதேரா

## குடும்பம்

உத்தரப் பிரதேசம் மாநிலம் மொரதாபாத் ஐ பிறப்பிடமாக கொண்ட இவர் பிரியங்கா காந்தியை 1999இல் திருமணம் செய்து கொண்டார். இவருக்கு ரைஹன் மற்றும் மிராயா என்ற இரண்டு குழந்தைகள் உள்ளன.
# ராபர்ட் வதேரா

## குற்றச்சாட்டுகள்

அரியானா மாநிலத்தில் போலி ஆவணங்களைக் கொடுத்து ராபர்ட் வதேரா நிலத்தை அபகரித்ததாகக் குற்றஞ்சாட்டப்பட்டு, இந்த விவகாரம் குறித்து ஏற்பட்ட அமளியால் இந்திய நாடாளுமன்றத்தின் இரு அவைகளும் ஒத்திவைக்கப்பட்டது.
.
.
# செவ்வாய் சுற்றுகலன் திட்டம்

**செவ்வாய் சுற்றுகலன் திட்டம்** (*Mars Orbiter Mission*), அல்லது **மங்கள்யான்** (*Mangalyaan*) என்பது செவ்வாய் கோளுக்கு இந்திய விண்வெளி ஆய்வு நிறுவனத்தால் 2013 நவம்பர் 5 அன்று வெற்றிகரமாக ஏவிய ஆளில்லாத விண்கலம் ஆகும்.  
இவ்விண்கலம் 2014 செப்டம்பர் 24 அன்று செவ்வாய்க் கோளின் வட்டணையில் வெற்றிகரமாக இணைந்தது. இதனால், முதல் முயற்சியிலேயே செவ்வாய்க்குச் செயற்கைக் கோள் ஒன்றை வெற்றிகரமாக அனுப்பிய முதலாவது நாடு என்ற பெருமையை இந்தியா பெற்றது. இத்திட்டத்திற்காக முப்பத்து நான்காவது பன்னாட்டு விண்வெளி மேம்பாட்டு மாநாட்டின்போது *சிறந்த விண்வெளி முன்னோடி* விருதினை இசுரோவிற்கு தரவிருப்பதாக அமெரிக்கா அறிவித்துள்ளது.  
செவ்வாய் சுற்றுக்கலன் முனையச் செயற்கைக்கோள் ஏவூர்தி (PSLV) சி25 வழி ஆந்திரப் பிரதேசம், சிறீ அரிகோட்டாவில் இருந்து 2013 நவம்பர் 5 அன்று இந்திய நேரப்படி பிற்பகல் 02:38 மணிக்கு வெற்றிகரமாக ஏவப்பட்டது. இக்கலன் புவியின் வட்டணையில் வட்டணை உயர்த்த, ஒரு மாதம் வரை தங்கியிருந்த பின்னர், 2013 நவம்பர் 30 இல் செவ்வாயை நோக்கிச் செலுத்தப்பட்டது.  
இத்திட்டம் இந்தியாவின் முதலாவது கோளிடைத் திட்டமாகும். சோவியத், நாசா, ஐரோப்பிய விண்வெளி நிறுவனம் ஆகியவற்றுக்கு அடுத்ததாகச் செவ்வாயை அடைந்த நான்காவது விண்வெளி நிறுவனம் என்ற பெருமையை இசுரோ பெற்றது. விண்கலம் தற்போது பெங்களூரில் உள்ள இசுரோவின் விண்கலக் கட்டுப்பாட்டு மையத்திலிருந்து இந்திய ஆழ்வெளி வலைப்பிணைய (IDSN) உணர்நீட்சி வழியாகக் கண்காணிக்கப்படுகிறது.